Di tezlit n Slilwan, waɣzen yuɣal-d s yisem-a ameɣbun dagi d arbib, yuɣal-d diɣ s yisem aɛeṭṭar dagi d tawuri n uwadem. Amedyaz issemres-iten akken di tazwara ad d-ibeggen aferdis n umakun belli waɣzen yesɛa tazmert ad yerr iman-is s wudem yebɣa, yerna yefka i waɣzen isem n umeɣbun acku mi iruḥ ad d-yaker taqcict deg uxxam n yimawlan-is yerra iman-is d aɛeṭṭar akken ur as-ttfiqin ara imawlan n teqcict ( ameɣbun = aɛeṭṭar). Akken i yellan diɣ yismawen udrigen: tiqcicin, tizyiwin.